Diari Oficial de la Generalitat Valenciana


Sumari del DOGV 2490, del 18-04-1995 (1995/834439)

ORDRE de 30 de març de 1995, de la Conselleria de Cultura, per la qual es convoquen ajudes per a realitzar actuacions arqueològiques i paleontològiques ordinàries a la Comunitat Valenciana.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/30/(3)/dof/vci/html**

### Dades del document

Número de DOGV
:   2490

Data del DOGV
:   18-04-1995

Secció del DOGV
:   DISPOSICIONS GENERALS

Número del document
:   1995/834439


Data del document
:   30-03-1995

Organisme emissor
:   Conselleria de Cultura

Tipus de document
:   Ordre

ORDRE de 30 de març de 1995, de la Conselleria de Cultura, per la qual es convoquen ajudes per a realitzar actuacions arqueològiques i paleontològiques ordinàries a la Comunitat Valenciana.   
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic. Aquestes funcions van ser atribuïdes a la Conselleria de Cultura pel Decret 23/1993, de 12 de juliol, del president de la Generalitat Valenciana.  
Com a resposta a la riquesa arqueològica de la nostra comunitat i a la tradició investigadora en aquest àmbit, i a fi d'obtenir òptims resultats en el coneixement i la conservació del patrimoni arqueològic, fent ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Primer  
Convocar concurs públic per a la concessió d'ajudes per a la realització d'intervencions arqueològiques i paleontològiques ordinàries, i aprovar les bases i el model d'instància pels quals es regeix aquesta convocatòria, que figuren en l'annex d'aquesta ordre.  
Segon  
L'import total de les subvencions és de 45.823.374 de pessetes, que serà satisfet a càrrec de l'aplicació pressupostària 62.89.332.48.1, codi línia 4.16 del pressupost de la Generalitat Valenciana per a l'exercici de 1995.  
DISPOSICIONS FINALS  
Primera  
Es delega el director general de Patrimoni Artístic perquè resolga la concessió d'aquestes ajudes i dicte les resolucions neccessàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recur contenciós administratiu en el termini de dos mesos, a comptar des de l'endemà de la publicació en el Diari Oficial de la Generalitat Valenciana, davant la Sala Contenciosa del Tribunal Superior de Justícia de la Comunitat Valenciana. La interposició del recurs esmentat requerirà que, prèviament, el recurrent ho comunique a aquest òrgan. Tot això d'acord amb el que preveuen els articles 57 i 58 de la Llei Reguladora de la Jurisdicció Contenciosa Administrativa de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de març de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió d'ajudes per a la realització d'activitats arqueològiques i paleontològiques ordinàries de la Comunitat Valenciana  
Primera. Objecte  
L'objecte d'aquestes bases és regular la concessió de subvencions per a activitats arqueològiques i paleontològiques de caràcter ordinari a la Comunitat Valenciana, a fi d'obtenir la major rendibilitat científica i social possible.  
Segona. Participants  
Poden optar a aquestes subvencions:  
a) Les institucions científiques dedicades a la investigació arqueològica o paleontològica reconegudes a aquest efecte per la Direcció General de Patrimoni Artístic.  
b) Les persones físiques, amb la titulació adequada, que disposen del suport científic d'alguna de les institucions esmentades en l'apartat anterior, el qual hauran d'acreditar per escrit, fent-ne constar les característiques.  
En els dos supòsits serà requisit necessari acreditar documentalment la corresponent autorització per a la realització d'activitats arqueològiques i paleontològiques de la Direcció General de Patrimoni Artístic.  
Tercera. Formalització de sol·licituds  
1. El termini per a la presentació de sol·licituds serà de vint dies hàbils a comptar des de l'endemà de la publicació d'aquesta ordre en el Diari Oficial de la Generalitat Valenciana.  
2. Les sol·lictuds s'adreçaran a la Conselleria de Cultura, Direcció General de Patrimoni Artístic, i hauran de presentar-se en el Registre General d'aquesta conselleria, les direccions territorials de Cultura, els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Si la sol·licitud no inclou totes les dades exigides o hi falta documentació acreditativa, s'instarà l'interessat perquè, en el termini de deu dies, corregesca aquests defectes, amb l'advertència que, si no ho fa, la sol·licitud serà arxivada.  
Quarta. Criteris de prioritat  
Les subvencions es concediran d'acord amb els criteris següents:  
a) Valor científic  
b) Aportació innovadora al coneixement científic.  
c) Possible rendibilitat i difusió social.  
Cinquena. Comissió avaluadora  
La proposta de concessió de subvencions correspondrà a la comissió avaluadora, que estarà presidida pel cap del Servei d'Arqueologia i Etnologia. Hi formaran part com a vocals un tècnic del Servei d'Arqueologia i Etnologia i un arqueòleg-inspector de qualsevol de les direccions territorials de Cultura. Actuarà com a secretari el tècnic del Servei d'Arqueologia i Etnologia.  
Sisena. Resolució  
1. La resolució correspondrà al director general de Patrimoni Artístic per delegació de la consellera de Cultura, i serà publicada en el Diari Oficial de la Generalitat Valenciana.  
2. La no-resolució en el termini previst per a resoldre, que serà de tres mesos, produirà efectes jurídics desestimatoris.  
Setena. Obligacions dels beneficiaris  
1. Tots els beneficiaris d'aquestes subvencions estan obligats a:  
a) Realitzar l'activitat que en fonamenta la concessió, i a complir les obligacions previstes en l'Ordre de 31 de juliol de 1987 de la Conselleria de Cultura, Educació i Ciència, per la qual es regula la realització d'activitats arqueològiques a la Comunitat Valenciana.  
b) Acreditar davant la Conselleria de Cultura la realització de l'activitat i el compliment dels requisits i condicions que determinen la concessió de la subvenció.  
c) Sotmetre's a les actuacions de control financer que corresponen a la Intervenció General, en relació amb la subvenció concedida.  
   
d) Comunicar a la Conselleria de Cultura l'obtenció de subvencions o ajudes per a la mateixa finalitat procedents de qualsevol administració o ens públics.  
e) Acreditar, en el termini màxim de deu dies des de l'endemà de la notificació de la concessió, que es troben al corrent de les seus obligacions tributaries i davant la Seguretat Social, referit als 12 mesos anteriors a la sol·licitud de l'ajuda, en el termes previstos en l'Ordre de la Conselleria d'Economia i Hisenda de 7 de gener de 1991 (DOGV 05.02.91).  
2. Els beneficiaris hauran de presentar, abans de l'1 de desembre de 1995, els justificants de les despeses realitzades per a dur a terme l'activitat, per un import igual o superior al de la quantia de l'ajuda concedida.  
Vuitena. Regulació del pagament  
1. El pagament de l'ajuda concedida es farà efectiu quan el beneficiari aporte la documentació a què es refereix la base setena, apartat 2.  
2. Sense perjudici de l'obligació d'aportar els justificants de les despeses realitzades, els beneficiaris de les ajudes podran sol·licitar un avançament del 40% de l'import d'aquestes, amb la presentació prèvia d'un aval per aquesta quantitat, que serà tornat als interessats una vegada hagen justificat despeses per un import igual o superior a l'avançament, llevat que sol·liciten un nou avançament, del 20% de l'import de l'ajuda, al qual quedarà afectat el dit aval fins que es justifique aquesta quantitat.  
Novena. Modificació de la resolució de concessió  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions i ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions en cap cas podràs ser d'una quantia que, aïlladament o en concurrència amb subvencions i ajudes d'altres administracions públiques o d'altres ens públics o privats, supere el cost de l'activitat que el beneficiari ha de realitzar.  
Deu. Reintegrament de quantitats percebudes  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenció de la subvenció sense posseir les condicions requerides.  
c) Incompliment de la finalitat per a la qual la subvenció fou concedida.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit previst en el paràgraf segon de la base novena, quan la subvenció principal serà de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.  
ANNEX II  
Model de sol·licitud per a la realització d'activitats arqueològiques i paleontològiques ordinàries  
01. Dades del sol.licitant  
1r cognom 2n cognom Nom  
NIF Domicili   
CP Província Telèfon  
02. Activitat. Indiqueu l'activitat sol·licitada  
2.1. Excavació arqueològica  
2.2. Prospecció arqueològica  
2.3. Excavació arqueològica subaquàtica  
2.4. Prospecció arqueològica subaquàtica  
2.5. Excavació paleontològica  
2.6. Prospecció paleontològica  
03. Dades de l'entitat a què es vincula el projecte  
Nom de l'entitat  
Domicili Població   
Província Telèfon  
04. Dades del jaciment  
Nom del jaciment  
Terme municipal  
Comarca  
Adscripció cultural  
Excavacions realitzades  
05. Breu descripció del projecte acompanyada d'una còpia d'autorització de la Direcció General de Patrimoni Artístic per a dur a terme l'activitat.  
06. Pressupost total de la inversió en pessetes, segons els conceptes.  
07. Altres ajudes concedides i destinades a aquest projecte d'investigació.  
SOL·LICITE, segons les bases d'aquesta convocatòria, la concessió d'una ajuda per a realitzar (indiqueu l'activitat), que en cas de ser-me concedida haurà de ser transferida al compte núm. ... del banc/caixa ..., oficina núm. ...  
..., ...d de 1995  
Signatura


Còpia Permalink ELI